Джихадисти от "Ислямска държава" издигнаха знамето си в източната част на Кобане - Mediapool.bg
17:06 | 06 октомври 2014 | 2 коментара
Групировката "Ислямска държава" издигна знамето си над сграда в източната част на сирийския град Кобане, където джихадистите водят ожесточени боеве с кюрдските сили, свидетелстват кадри на телевизия Ройтерс и твърдения на турски военен офицер.
Черният флаг на групировката се развява над четириетажна сграда в пограничния град, близо до мястото на едни от най-тежките сблъсъци в последните дни, показват кадри на телевизията, заснети от съседна Турция.
Най-малко 20 джихадисти от "Ислямска държава" са убити тази нощ от засада, след като навлезли в Кобане, който от три седмици се опитват да превземат, съобщи Франс прес, позовавайки се на Сирийския център за наблюдение на човешките права.
Турция изключи "едностранна сухопътна операция" срещу джихадистите
Турция подложена на силен натиск да се намеси срещу джихадистите